Artikel iki ngenani novèl taun 1999. Filme, deleng Ca-bau-kan (filem).

Ca-Bau-Kan: Hanya Sebuah Dosa yaiku sawining novèl kang katulis déning juru nulis Indonésia Remy Sylado, diterbitaké taun 1999. 
Critané buku iki ngenani katresnan antarané Tinung, sawijining wewadon Betawi kang duwé gawéan minangka sawijing ca-bau-kan, lan Tan Peng Liang, sawijining pengusaha tembakau lan candu Peranakan asal Semarang. Buku iki yaiku novèl kapindho kang diterbitaké déning Kepustakaan Populer Gramedia sawisé novèl Saman karya Ayu Utami. Novèl iki uga tau dipublikasikaké ing harian Republika.

Ringkesan carita 
Carita novèl iki dinarasi déning Nyonya Dijkhoff, sawijining wanita tuwa kang biyèné dipèk anak wong lan candhaké manggon ing Walanda. Dhèwèké bali ing Indonésia saperlu golèki asal mulané lan latar kawuryan gesangé lan sajatiné kulawargané. Dhèwèké pungkasané ngerti yèn ibu kandhungé yaiku sawijining wanita betawi pribumi kanthi asma Siti Noerhaijati, kang duwèni jejuluk "Tinung", sawijining Ca-bau-kan kang kerep "ngibur" wong Tionghoa ing jaman kolonial Walanda ing Indonésia. Bapak kandhungé yaiku Tan Peng Liang, sawijining pedagang candu lan tembakau Peranakan saka Semarang kang misterius nanging uga waninan. Critané banjur ngenani katresnan lan lelakon gesangé Tinung dan Tan Peng Liang kang kebak alangan kaya déné bedaning ètnis lan status sosial, tumekaning prajurit Jepang, lan perang kemerdekaan Indonésia, nanging ing pungkasan carita, katresnan mau tetep bisa tahan nganti tumekaning pati.

Adaptasi filem 

Novèl Ca-Bau-Kan (Hanya Sebuah Dosa) diadaptasi déning sutradara Indonésia Nia Dinata dadi sawijining filem layar lebar kanthi sesirah kang padha kang kontroversial nanging éntuk akèh pangaji ing taun 2002.

Deleng uga 
Orang Peranakan, wong keturunan Tionghoa getih pribumi ing Indonésia, Malaysia, lan Singapura kang wis asimilasi karo budaya Nusantara.
Tionghoa-Indonésia, jejuluk wong-wong keturunan Tionghoa (Totok apa déné Peranakan) ing Indonésia.

Réferènsi 

Novèl taun 1999
Novèl Indonésia